Meškanie menštruácie po prvom sexe
Dobrý deň,

je možné,že mi môže menštruácia po prvom sexe meškať? Mám totiž špinenie, dlabe krvácanie ale prestane to počas dna. Okrem toho som bola v poslednom čase dosť v strese. Sex bol chránený len si neviem vysvetliť bolesť v podbrušku a to špinenie. Ďakujem za odpoved.
Dobrý deň,
ďakujeme za Vašu otázku.
Meškanie menštruácie môže mať množstvo príčin. Dôvodom môže byť stres, úzkosť, výkyvy hmotnosti, hormonálna nerovnováha, prebiehajúce ochorenie a podobne.
Žiaľ, v našej kompetencii nie je možné určiť príčinu uvedených ťažkostí. Súvis oneskorenej, resp. slabej menštruácie s prvým pohlavným stykom je však málo pravdepodobný. V prípade pochybností, či dôvodom nie je tehotenstvo, je možné urobiť si tehotenský test. Pre zistenie konkrétnej príčiny je však potrebné vyšetrenie u gynekológa.
Prajem pekný zvyšok dňa.
S pozdravom
PharmDr. Veronika Kiabová